Քրուելա (ֆիլմ)

«**Քրուելա**» (), ամերիկյան քրեական կինոկատակերգություն, որի ռեժիսորը Քրեյգ Գիլեսփին է, իսկ սցենարի հեղինակները՝ Էլայն Բրոշ ՄաքՔենան, Ջեզ Բաթերուորթը, Դանա Ֆոքսը, Քելի Մարքելը, Թոնի ՄաքՆամարան և Սթիվ Զիսիսը։ Դոդի Սմիթի 1956 թվականին լույս տեսած «101 դալմատին» վեպի և Walt Disney-ի 1961 թվականի «101 դալմատին» անիմացիոն ֆիլմի Քրուելա դե Վիլի կերպարի վրա հիմնված ֆիլմի գլխավոր դերակատարներն են Էմմա Սթոունը՝ նույնանույն գլխավոր դերում, և Էմմա Թոմփսոնը, Փոլ Ուոլթեր Հաուզերը, Ջոել Ֆրայը և Մարկ Ստրոնգը՝ երկրորդ պլանի դերերում։

«Քրուելա» ֆիլմի թողարկումը նախատեսվում է 2021 թվականի մայիսի 28-ին Walt Disney Studios Motion Pictures-ի կողմից։

## Սյուժե
Գործողությունը տեղի է ունենում Լոնդոնում 1970-ական թվականներին, որտեղ երիտասարդ նորաձևության դիզայներ Քրուելա դե Վիլը համակված է դառնում շների՝ հատկապես դալմատինների մորթիներով, մինչև ի վերջո չի դառնում դաժան և սարսափելի լեգենդ և Դիսնեյի բոլոր ժամանակների ամենակուլտային չարագործներից մեկը։

## Դերասանական կազմ
* Էմմա Սթոուն՝ Քրուելա դե Վիլ՝ Շաների՝ հատկապես դալմատինների մորթիներով համակված կին, որը հետագայում հայտնի հանցագործ է դառնում։
* Էմմա Թոմփսոն՝ բարոնուհի
* Փոլ Ուոլթեր Հաուզեր՝ Հորես
* Ջոել Ֆրայ՝ Ջասփեր
* Մարկ Ստրոնգ
* Էմիլի Բիչեմ
* Քիրբի Հաուել Բափթիստ
* Ջեյմի Դեմետրիու՝ Ջերալդ

## Արտադրություն
### Զարգացում
Քրուելա դե Վիլի մասին ֆիլմի մասին հայտարարվել է 2011 թվականին։ Էնդրյու Գանը պրոդյուսերավորելու է ֆիլմը, իսկ Գլեն Քլոուզը (որը մինչ այդ կատարել է Քրուելայի դերը 1996 թվականի ադապտացիայում և դրա սիքվելում) դառնալու է ֆիլմի գործադիր պրոդյուսերը։ Քելի Մարքելը վերանայելու է սցենարը, որը սկզբում գրված է եղել Էլայն Բրոշ ՄաքՔենայի կողմից։ 2016 թվականի հունվարի 6-ին Էմմա Սթոունն ընտրվել է Քրուելա դե Վիլի գլխավոր դերում։ 2016 թվականի օգոստոսին Ջեզ Բաթերուորթին վարձել են ֆիլմի նախորդ նախագիծը վերաշարադրելու համար։ 2016 թվականի նոյեմբերին հայտնի է դարձել, որ Դիսնեյը վարձել է Ալեքս Թիմբերսին՝ որպես էկրանավորման ռեժիսոր, իսկ Մարկ Փլեյթը միացել է ֆիլմին որպես պրոդյուսեր։ Սակայն, 2018 թվականի դեկտեմբերին հայտարարվել է, որ Թիմբերսը լքել է ֆիլմը պլանավորման տարաձայնությունների պատճառով, և նրան փոխարինել է Քրեյգ Գիլեսփին, որը դարձել է ֆիլմի նոր ռեժիսորը։

2019 թվականի մայիսին Էմմա Թոմփսոնը միացել է դերասանական ակզմին, իսկ Թոնի ՄաքՆամարան և Դանա Ֆոքսը վարձվել են սցենարի վերջնական տարբերակը գրելու համար։ Փոլ Ուոլթեր Հաուզերը և Ջոել Ֆրայը միացել են ֆիլմի դերասանական խմբին համապատասխանաբար Քրուելայի կամակատարներ Հորեսի և Ջասփերի դերերում։

### Նկարահանումներ
2019 թվականի օգոստոսի 24-ին D23 ցուցահանդեսի ընթացքում հայտարարվել է, որ «Քրուելա» ֆիլմի նկարահանման շրջանն արդեն սկսվել է։ Ֆիլմից առաջին պաշտոնական պատկերը, որը ներառել է Սթոունին Քրուելայի դերում՝ երեք դալմատինների հետ միասին, Հաուզերին՝ Հորեսի դերում և Ֆրային՝ Ջասփերի դերում, նույնպես ներկայացվել է միջոցառման ժամանակ։ 2019 թվականի սեպտեմբերին Մարկ Ստրոնգը, Էմիլի Բիչեմը և Քիրբի Հաուել Բափթիստը ընդգրկվել են դերասանական կազմում։ Ֆիլմի նկարահանումներն ավարտվել են 2019 թվականի նոյեմբերի 26-ին։

## Թողարկում
«Քրուելա» ֆիլմի թողարկումը նախատեսվում է 2021 թվականի մայիսի 28-ին։ Այն ի սկզբանե պլանավորվել է թողարկվել 2020 թվականի դեկտեմբերի 23-ին, սակայն պրեմիերան հետաձգվել է այն ժամանակ, երբ սկսել են նկարահանումները։

## Ծանոթագրություններ

## Արտաքին հղումներ
* 

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2021 ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան քրեական կինոկատակերգություններ
Կատեգորիա:Ամերիկյան քրեական ֆիլմեր
Կատեգորիա:Անգլերեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Դիսնեյյան ֆիլմեր
Կատեգորիա:Ֆիլմեր շների մասին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր մայր-դուստր հարաբերությունների մասին
Կատեգորիա:Ֆիլմեր, որոնց գործողությունները տեղի են ունենում 1970-ականներին
Կատեգորիա:Ամերիկյան ԼԳԲՏ ֆիլմեր
Կատեգորիա:Ֆիլմեր, որոնց գործողությունները տեղի են ունենում 1960-ականներին
Կատեգորիա:Ամերիկյան ֆիլմեր վրեժի մասին
Կատեգորիա:Ֆիլմեր որբերի մասին